Одлуком Наставно-научног вијећа Педагошког факултета, Универзитета у Источном Сарајеву, број 01-839 од 15.11.2022. године, именована је Комисија за оцјену и одбрану урађене докторске дисертације кандидата Горана Аљетића, под насловом „Процјена наставника основне школе о дометима и ограничењима наставе (ППД) на даљину за вријеме пандемије Ковид-19“.

(у даљем тексту: Комисија)[[1]](#footnote-1) у сљедећем саставу:

1. Др Миленко Ћурчић, *professor emeritus* – предсједник,

Ужа научна/умјетничка област: Методика васпитно-образовног рада,

Педагошки факултет Бијељина Универзитета у Источном Сарајеву;

1. Др Бране Микановић, редовни професор – ментор,

Ужа научна/умјетничка област: Општа педагогија,

Филозофски факултет Универзитета у Бањој Луци;

1. Др Драгана Радивојевић, ванредни професор – коментор,

Ужа научна/умјетничка област: Методика васпитно-образовног рада,

Педагошки факултет Бијељина Универзитета у Источном Сарајеву;

1. Др Сања Благданић, редовни професор – члан,

Ужа научна/умјетничка област: Методика наставе природе и друштва,

Учитељски факултет Универзитета у Београду;

1. Др Миланка Џиновић, ванредни професор – члан,

Ужа научна/умјетничка област: Друштвено-хуманистичке науке,

Учитељски факултет Универзитета у Београду;

Kомисија је прегледала и оцијенила докторску дисертацију и о томе подноси Наставно-научном вијећу Педагошког факултета у Бијељини, Универзитета у Источном Сарајеву сљедећи

**И З В Ј Е Ш Т А Ј**

**о оцјени урађене докторске дисертације**

|  |
| --- |
| 1. Значај и допринос докторске дисертације са становишта актуелног стања у одређеној научној области |
| Трајне глобалне промјене у свијету и ванредне ситуације, као што је пандемија Ковид-19, неминовно утичу на промјене у свим сферама људског живота и рада, па тако и у процесу васпитања и образовања на свим нивоима. Посебно изражено институционално и друштвено питање за вријеме пандемије јесте питање организације наставног процеса. У настави на даљину за вријеме пандемије, специфичној организацији наставе, највеће промјене односиле су се на кључне факторе наставе: наставнике, ученике и наставне садржаје.  Кандидат је научно истраживање усмјерио на испитивање процјена наставника о дометима и ограничењима наставе на даљину. Истраживање је реализовано кроз теоријски и емпиријски приступ. Теоријски дио истраживања усмјерен је на критичку анализу кључних питања и проблема: појмовну динстинкцију, развој наставе на даљину и њене моделе, платформе и софтверске пакете за учење, позицију субјеката наставе на даљину, те на докимолошке аспекте вредновања васпитно-образовних постигнућа ученика. Оваквим приступом кандидат је синтетизовао теоријску основу релевантну за методолошко конципирање емпиријског истраживања, као и за будућа истраживања. Емпиријски дио истраживања је адекватно методолошки конципиран и усмјерен је на идентификацију процјена домета и ограничења наставе на даљину уопште и наставе природе и друштва на даљину, односно на идентификацију квантитативних показатеља о испитиваном проблему и на синтетизовање кључних квалитативних обиљежја наставе на даљину.  Полазећи од претходно констатованог, докторска дисертација „Процјена наставника основне школе о дометима и ограничењима наставе (ППД) на даљину за вријеме пандемије Ковид-19“,има релевантан научни значај и допринос и огледа се у теоријском, практичном и друштвеном смислу.  Теоријски приступ истраживању, заснован на критичкој анализи релевантне педагошке и друге научне литературе, методолошко конципирање емпиријског истраживања, анализа и интерпретација истраживачких налаза, представљају знатан допринос постојећим педагошким и дидактичко-методичким теоријским научним сазнањима о настави на даљину. Практични значај дисертације огледа се у могућностима унапређивања како наставе на даљину, тако и цјелокупног васпитно-образовног процеса. Практични значај се посебно огледа у могућностима унапређивања наставе на даљину од стране самих наставника, на основу моделовања наставе на даљину и њеног прилагођавања специфичностима различитих наставних предмета. Реализовано истраживање има велик значај и за будућа слична истраживања, посебно приликом конципирања нових методолошких приступа и нових истраживачких инструмената. Друштвени значај дисертације огледа се како у њеном доприносу организације наставе на даљину уопште, односно функционисања васпитно-образовних институција у ванредним ситуацијама, тако и у идентификацији препрека и ограничења за њено што ефикасније планирање, организовање и реализовање. |
| 1. Оцјена да је урађена докторска дисертација резултат оригиналног научног рада кандидата у одговарајућој научној области |
| Докторска дисертација Горана Аљетића „Процјена наставника основне школе о дометима и ограничењима наставе (ППД) на даљину за вријеме пандемије Ковид-19“ представља његов самосталан и оригинални научноистраживачки рад. Дисертација је урађена примјеном релевантних научноистраживачких метода и принципа и написана је у складу за захтјевима и стандардима академског писања.  У складу са уоченим проблемом и издвојеним предметом, те на основу дефинисаног циља и конкретизованих задатака, те постављених хипотеза и истраживачких питања, а све у складу са захтјевима квантитативне и квалитативне истраживачке парадигме, у изради дисертације кориштене су *метода теоријске анализе и синтезе*, *дескриптивна (survey) метода*, *феноменолошка* и *херменеутичка метода*.  *Метода теоријске анализе и синтезе* кориштена је у свим фазама израде докторске дисертације. Кориштена је приликом критичке анализе и синтезе релевантних научних сазнања о настави на даљину, за анализу њеног развоја и за анализу основних обиљежја различитих модела наставе на даљину. Даље је кориштена за анализу и описивање платформи и софтверских програма за учење, за анализу досадашњих истраживања, конципирања методологије емпиријског истраживања, анализе и дискусије о истраживачким налазима и приликом генерализације у виду закључака о реализованом научном истраживању.  *Дескриптивна (survey) метода* највише је кориштена приликом примјене истраживачких инструмената и у фази креирања прегледа, табела и анализе емпиријских налаза. Ова метода је била у функцији осигуравања квантитативних података који се могу подвргнути различитим статистичким поступцима провјере дефинисаних хипотеза.  *Феноменолошка и херменеутичка метода* највише је кориштена у дијелу докторске дисертације који се односи на интерпретацију квалитативних налаза, с циљем разумијевања педагошких и дидактичко-методичких домета наставе на даљину, али и за разумијевање одређених ограничења наставе на даљину.  У складу са одабраним методама кориштене су и адекватне научноистраживачке технике: *анализа садржаја, анкетирање и скалирање, те интервјуисање у оквиру фокус група*.  У изради докторске дисертације кориштена су три истраживачка инструмента. Први инструмент назива се *Упитник о дометима и ограничењима наставе на даљину – УДОНД*, кориштен је за анкетирање наставника и самостално је конструисан та потребе овог рада. Овим упитником прикупљени су подаци о социо-педагошким обиљежјима наставника и одговори на питања о дометима и ограничењима наставе на даљину. Упитник садржи седам питања са вишеструко понуђеним одговорима (питања затвореног типа) и четири питања отвореног типа.  *Упитник о мишљењу наставника у вези са употребом алата на мрежи током пандемије, о личним и професионалним аспектима наставника и о ученицима,* садржи три дијела. Први дио садржи шест питања и односи се на употребу алата на мрежи током пандемије, други дио садржи седам питања и односи се на личне и професионалне аспекте наставника и трећи дио садржи осам питања и односи се на ученике. Сва питања у овом упитнику су отвореног типа.  Трећи инструмент је *Скала процјене домета и ограничења наставе на даљину у другом полугодишту 2019/20. године – СПОДН.* Ради се о петостепеној скали Ликертовог типа и скала је самостално конструисана. Скала је подвргнута поступку факторске анализе, након које је утврђена висока и прихватљива релиабилност (α=0,88) и задржано 32 тврдње у коначној верзији инструмента. Наведене тврдње детерминишу укупно шест фактора, са високим процентом кумулативног засићења (60,66%) варијансе.  Квалитативни дио истраживања, реализован помоћу фокус група, и то у оквиру 5 фокус група (30 испитаника) са наставницима разредне наставе који су за вријеме пандемије Ковид-19 реализовали наставу природе и друштва на даљину и у оквиру 6 гокус група (48 испитаника) са наставницима који су учествовали у прирпемању и снимању наставе на даљину за вријеме пандемије, уобличен је анализом и генерализовањем добијеним одговора на истраживачка питања. Ти резултати показују да су одговори наставника који су реализовали наставу природе и друштва на даљину и наставника који су учествовали у припремању и снимању наставе на даљину за вријеме пандемије слични. Резултати обухватају одговоре о дометима, ограничењима, нивоу знања, сегменту наставе који је најтежи за наставнике, сегменту наставе који је најтежи за ученике и о сугестијама за побољшање, како наставе природе и друштва на даљину, тако и наставе на даљину уопште. Идентификовани резултати у квалитативном дијелу истраживања у овој дисертацији, посебно о дометима и ограничењима наставе на даљину, слични су са резултатима утврђеним у квантитативном дијелу истраживања.  На основу свега претходно наведеног, Комисија констатује да је докторска дисертација кандидата Горана Аљетића резултат самосталног теоријског и емпиријског истраживања, што дисертацију чини релевантним радом у педагошкој науци. Докторска дисертација је реализована према конципираној методологији и у складу са стандардима израде ове врсте академских радова, што потврђује и софтверска провјера оригиналности рада. У израду докторске дисертације кандидат је уложио велики труд. |
| 1. Преглед остварених резултата рада кандидата у одређеној научној области |
| На основу увида у објављене радове кандидата Горана Аљетића; Комисија утврђује сљедеће релевантне библиографске јединице из области на коју се односи тема докторске дисертације:   1. Симеуновић, В., Милић, С. и Аљетић, Г. (2017). Међузависност између нових/настајућих педагогија и савремених технологија. Иновације у васпитању и образовању: дигитализација, иновативни програми и модели, Универзитет у Приштини, Учитељски факултет Лепосавић, (193-208); 2. Аљетић, Г. и Митровић, Ђ. (2018). Актуелно стање и перспектива биодиверзитета Националног парка Козара у функцији унапређења васпитно-образовног рада. Прва међународна конференција, Графид. д.о.о, Бања Лука, (67-70); 3. Мурадиф, Х. и Аљетић, Г. (2018). Обиљежја наставника и став према промјенама у образовању. Учење и настава бр. 3, КLETT, ISSN 2466 – 2801, UDK 37(497.11), (459-484). |
| 1. Оцјена о испуњености обима и квалитета у односу на пријављену тему (по поглављима)[[2]](#footnote-2) |
| Докторска дисертација кандидата Горана Аљетића под називом *Процјена наставника основне школе о дометима и ограничењима наставе (ППД) на даљину за вријеме пандемије Ковид-19.* написана је на 222 страницe А4 формата.  Докторска дисертација је структурисана у складу са Правилником: *Увод, Теоријске основе истраживања, Методолошки оквир истраживања, Резултати емпиријског истраживања; Дискусија квантитативних и квалитативних истраживачких налаза, Закључак, Литература и Прилози*. Докторска дисертација садржи осам слика, 94 табеле, прилоге који се односе на истраживачки дио тезе налазе се од 201. до 221. странице.  Прије садржаја дисертације налази се апстракт који је написан у складу са *Правилником* на српском и енглеском језику.  Садржај дисертације:  УВОД   1. ТЕОРИЈСКЕ ОСНОВЕ ИСТРАЖИВАЊА    1. Дистинкција појмова везаних за процес учења на даљину       1. Образовање на даљину       2. Настава на даљину       3. Онлајн учење       4. Унапријед планирано онлајн учење       5. „Хитна“ настава на даљину 2. РАЗВОЈ НАСТАВЕ НА ДАЉИНУ    1. МОДЕЛИ НАСТАВЕ НА ДАЉИНУ       1. Начин комуницирања у настави на даљину    2. ПЛАТФОРМЕ И ДИГИТАЛНИ АЛАТИ У НАСТАВИ НА ДАЉИНУ       1. *Moodle*       2. *Microsoft Teams*       3. *Microsoft Yammer*       4. *Gоogle Classroom*       5. *Edmodo*       6. Дигитални алати за учење на даљину    3. СОФТВЕРСКИ ПРОГРАМ ЗА УЧЕЊЕ И НАСТАВУ НА ДАЉИНУ У РЕПУБЛИЦИ СРПСКОЈ    4. ПОЗИЦИЈА НАСТАВНИКА И УЧЕНИКА У НАСТАВИ НА ДАЉИНУ ЗА ВРИЈЕМЕ ПАНДЕМИЈЕ КОВИД-19       1. Изазови фактора наставе на даљину у Републци Српској и земљама окружења за вријеме пандемије Ковид-19    5. ВРЕДНОВАЊЕ ВАСПИТНО-ОБРАЗОВНИХ ПОСТИГНУЋА УЧЕНИКА У НАСТАВИ НА ДАЉИНУ ЗА ВРИЈЕМЕ ПАНДЕМИЈЕ КОВИД-19 3. МЕТОДОЛОШКИ ОКВИР ИСТРАЖИВАЊА    1. ПРОБЛЕМ И ПРЕДМЕТ ИСТРАЖИВАЊА    2. ЦИЉЕВИ, ЗАДАЦИ И ХИПОТЕЗЕ ИСТРАЖИВАЊА    3. МЕТОДЕ, ТЕХНИКЕ И ИНСТРУМЕНТИ ИСТРАЖИВАЊА    4. ПОПУЛАЦИЈА И УЗОРАК ИСТРАЖИВАЊА    5. ВАРИЈАБЛЕ ИСТРАЖИВАЊА    6. СТАТИСТИЧКА ОБРАДА И АНАЛИЗА РЕЗУЛТАТА ИСТРАЖИВАЊА 4. РЕЗУЛТАТИ ЕМПИРИЈСКОГ ИСТРАЖИВАЊА    1. [МИШЉЕЊЕ НАСТАВНИКА О ЕФЕКТИМА НАСТАВЕ НА ДАЉИНУ У ДРУГОМ ПОЛУГОДИШТУ 2019/20. ГОДИНЕ У ОДНОСУ НА ОБРАЗОВНЕ, ВАСПИТНЕ И ФУНКЦИОНАЛНЕ ЗАДАТКЕ НАСТАВЕ](#_Toc115862356)    2. [МИШЉЕЊЕ НАСТАВНИКА О ОПШТЕМ УСПЈЕХУ УЧЕНИКА НА КРАЈУ ДРУГОГ ПОЛУГОДИШТА ШКОЛСКЕ 2019/20. ГОДИНЕ У ОДНОСУ НА ПРВО ПОЛУГОДИШТЕ](#_Toc115862357)    3. [МИШЉЕЊЕ НАСТАВНИКА О ВРЕДНОВАЊУ И КВАЛИТЕТУ ОБРАЗОВНО-ВАСПИТНИХ ПОСТИГНУЋА УЧЕНИКА](#_Toc115862358)    4. [МИШЉЕЊА НАСТАВНИКА О РЕАЛИЗОВАНОСТИ НАСТАВНОГ ПЛАНА И ПРОГРАМА ЗА ВРИЈЕМЕ ПАНДЕМИЈЕ КОВИД-19 У ДРУГОМ ПОЛУГОДИШТУ 2019/20. ГОДИНЕ](#_Toc115862359)    5. 1. [МИШЉЕЊЕ НАСТАВНИКА У ВЕЗИ СА УПОТРЕБОМ АЛАТА ЗА НАСТАВУ НА МРЕЖИ ТОКОМ ПАНДЕМИЈЕ КОВИД-19](#_Toc115862360)   4.5.2. [МИШЉЕЊЕ НАСТАВНИКА У ШКОЛАМА У ВЕЗИ СА ЊИХОВОМ ОБУЧЕНОСТИ И ПРИПРЕМАМА ЗА ИЗВОЂЕЊЕ НАСТАВЕ И ОСТАЛИМ ЛИЧНИМ И ПРОФЕСИОНАЛНИМ АСПЕКТИМА](#_Toc115862361)  4.5.3. [МИШЉЕЊЕ НАСТАВНИКА У ШКОЛАМА У ВЕЗИ СА СТАВОВИМА УЧЕНИКА О ИЗВОЂЕЊУ НАСТАВЕ НА ДАЉИНУ](#_Toc115862362)  4.6 . [СТАВОВИ НАСТАВНИКА О ДОМЕТИМА И ОГРАНИЧЕЊИМА НАСТАВЕ НА ДАЉИНУ У ДРУГОМ ПОЛУГОДИШТУ ШКОЛСКЕ 2019/20. ГОДИНЕ](#_Toc115862363)  4.6.1. [Дискусија о факторској анализи скалера о дометима и ограничењима наставе на даљину](#_Toc115862364)  4.7. [РЕЗУЛТАТИ КВАЛИТАТИВНОГ ИСТРАЖИВАЊА](#_Toc115862365)  5.ДИСКУСИЈА КВАНТИТАТИВНИХ И КВАЛИТАТИВНИХ ИСТРАЖИВАЧКИХ НАЛАЗА  6. ЗАКЉУЧЦИ  7. ЛИТЕРАТУРА  8. ПРИЛОЗИ  *Прво* поглавље у дисертацији односи се на појмовно-терминолошка разграничења, која се узимају као полазна теоријска основа за критичку анализу и нову синтезу. У *Другом* поглављу приступа се критичкој анализи релевантних научних сазнања о развоју и моделима наставе на даљину. Указује се на платформе и дигиталне алате који се могу користити у настави на даљину. Детаљније се анализирају софтверски програми који се користе у настави на даљину. Теоријске основе дисертације у оквиру посебних наслова баве се анализом позиције наставника и ученика у настави на даљину, те вредновањем васпитно-образовних постигнућа у настави на даљину. Методолошки оквир истраживања је представљен у трећем дијелу. Адекватно су образложене основне методолошке компоненте емпиријских истраживања: проблем и предмет истраживања; циљ и задаци истраживања; хипотезе истраживања; методе, технике и инструменти истраживања; статистички поступци у обради резултата истраживања; популација и узорак истраживања; те значај истраживања. Кандидат проблем и предмет истраживања уочава након анализе релевантних тангентних истраживања. Методологија истраживања обухвата квантитативни и квалитативни дио. Истраживање је реализовано школске 2019/20. године на узорку од 474 наставника из шест регија Републике Српске (Бања Лука, Требиње, Добој, Бијељина, Источно Сарајево).  Квалитативни научни резултати за 5 фокус група (30 испитаника), односно за наставнике који су реализовали наставу природе и друштва на даљину за вријеме пандемије уобличени су кроз одговоре на сљедећа истраживачка питања:   1. Који су домети наставе природе и друштва на даљину? 2. Која су ограничења наставе природе и друштва на даљину? 3. Који ниво знања (врсту знања) су ученици постигли у настави природе и друштва на даљину? 4. Који сегмент наставе природе и друштва на даљину је најтежи за наставнике? 5. Који сегмент наставе природе и друштва на даљину је најтежи за ученике? 6. Које су сугестије (препоруке) за побољшање наставе природе и друштва на даљину?   Квалитативни научни резултати за 6 фокус група (48 испитаника), односно за наставнике који су учествовали у прирпемању и снимању наставе на даљину за вријеме пандемије уобличени су кроз одговоре на сљедећа истраживачка питања:   1. Који су домети наставе на даљину? 2. Која су ограничења наставе на даљину? 3. Који ниво знања (врсту знања) су ученици постигли у настави на даљину? 4. Који сегмент наставе на даљину је најтежи за наставнике? 5. Који сегмент наставе на даљину је најтежи за ученике? 6. Које су сугестије (препоруке) за побољшање наставе на даљину?   *Четврто* поглавље односи се на анализу и интерпретацију налаза емпиријског истраживања. Суштина кључних емпиријских налаза утврђена је након поступка факторске анализе самостално конструисане скале Ликертовог типа. Идентификовано је и именовано шест фактора: *ограничења (недостаци) наставе на даљину, домети (предности) наставе на даљину, организациона питања наставе на даљину, препоруке за наставу на даљину, дидактички задаци у настави на даљину и позиција ученика у настави на даљину*. Поред тога што је први фактор са највећим процентом засићења варијансе (27,03%) у кумулативном проценту од 60,66% и што је именован као ограничења (недостаци) наставе на даљину, то никако не имплицира велика ограничења и недостатке наставе на даљину. Напротив, сви остали идентификовани фактори указују на домете наставе на даљину и на суштинска педагошка и дидактичко-методичка питања њеног планирања, организације, реализације и евалуације.  У *Петом* поглављу налази се квалитативна анализа резултата истраживања, насталих након примјене фокус група и уобличавања одговора на постављена истраживачка питања. Квалитативна анализа обухвата два дијела. Први дио односи се на наставу природе и друштва на даљину и обухвата: домете наставе природе и друштва на даљину, ограничења наставе природе и друштва на даљину, ниво усвојених знања ученика у настави природе и друштва у настави на даљину, најтеже аспекте наставе природе и друштва на даљину за наставнике, најтеже аспекте наставе природе и друштва на даљину за ученике и препоруке за побољшавање наставе природе и друштва на даљину. Други дио односи се на наставу на даљину уопште и обухвата одговоре на сљедећа питања: домете наставе на даљину, ограничења наставе на даљину, ниво усвојених знања ученика у настави на даљину, најтеже аспекте наставе на даљину за наставнике, најтеже аспекте наставе на даљину за ученике и препоруке за побољшавање наставе на даљину.  *Шести* дио докторске дисертације садржи кључне налазе теоријског и емпиријског истраживања, уобличених у виду закључака. Кандидат Горан Аљетић је успјешно синтетизовао кључне налазе теоријског проучавања и емпиријског истраживања. *Седми* дио обухвата попис кориштених библиографских јединица. *Осми* дио садржи прилоге – оригиналне истраживачке инструменте.  На основу увида у структуру докторске дисертације, Комисија констатује да је кандидат Горан Аљетић испунио захтјеве који су наведени у пријави докторске дисертације. |
| 1. Научни резултати докторске дисертације |
| Научни резултати докторске дисертације *Процјена наставника основне школе о дометима и ограничењима наставе (ППД) на даљину за вријеме пандемије Ковид-19,* а у складу са методолошким приступом истраживању могу се исказати у квантитативном и квалитативном смислу. На основу постављеног циља истраживања, опште и шест помоћних хипотеза, потврђени су сљедећи квантитативни научни резултати:   1. Мишљења наставника о ефектима наставе на даљину у другом полугодишту 2019/20. године у односу на образовне, васпитне и функционалне задатке наставе статистички се значајно разликују у односу на социопедагошка обиљежја наставника; 2. Процјене наставника о успјеху ученика на крају другог полугодишта школске 2019/20. године у односу на прво полугодиште не разликују се статистички значајно у односу на социопедагошка обиљежја наставника; 3. Мишљења наставника о компонентама приликом вредновања образовно-васпитних постигнућа ученика статистички се не разликују значајно у односу на њихова социопедагошка обиљежја; 4. Мишљење наставника о реализацији наставног плана и програма у другом полугодишту школске 2019/20. године не разликује се статистички значајно у односу на њихова социопедагошка обиљежја; 5. Између мишљења наставника о употреби алата на мрежи, о личним и професионалним аспектима и о ученицима не постоји статистички значајна разлика у односу на њихова социопедагошка обиљежја; и 6. Ставови наставника о дометима наставе на даљину у другом полугодишту школске 2019/20. године не разликују се статистички значајно у односу на социопедагошка обиљежја.   Свих шест постављених хипотеза су већим дијелом потврђене.  Квалитативна анализа показује да су домети наставе природе и друштва на даљину, као и наставе на даљину уопште сљедећи: могућност реализације наставног плана и програма, остваривање образовних задатака наставе, остваривање најзначајнијих исхода, могућност презентовања наставних садржаја на креативан начин, оспособљавање за самостално учење, повећање личне одговорности свих субјеката наставе, помоћ ученицима који су спријечени да физички долазе на редовну наставу, ученицима је понуђен нови концепт наставе и учења, ученици су више оспособљени за самостално проналажење информација и за кориштење интернета у прихватљиве сврхе. Као ограничења наставе природе и друштва на даљину и наставе на даљину уопште издвајају се: прилагођеност наставе просјечним ученицима, односно занемаривање осталих ученика, умањивање ефеката социјализације ученика, техничке потешкоће приликом слања домаће задаће и осталих повратних информација, забринутост родитеља за квалитет знања ученика, смањени критеријуми вредновања васпитно-образовних постигнућа ученика, недовољна информатичка писменост и компетентност наставника и ученика. У погледу исхода наставе природе и друштва на даљину и наставе на даљину уопште издвајају се образовни задатак наставе и знања ученика која су највећим дијелом на нивоу репродукције са мањим удјелом разумијевања усвојених садржаја. Најтежи сегмент наставе природе и друштва на даљину и наставе на даљину уопште за наставнике односи се на тешкоће у прилагођавању наставних садржаја и на дидактичкометодичко структурисање (артикулисање) наставног часа у трајању од 10 минута. Најтежи дио наставе природе и друштва на даљину и наставе на даљиуну за ученике је у недостатку социјализације и контекстног и контекстуалног учења. Било да се ради о настави природе и друштва на даљину или настави на даљину уопште препоруке су сличне, такву наставу треба постепено уводити у наставни процес.  Докторска дисертација кандидата Горана Аљетића представља значајан допринос педагошкој науци, односно области Методике наставе природе и друштва. Истраживање доприноси организацији наставе уопште, посебно наставе на даљину у ванредним (специфичним) условима. Расвјетљавају се домети наставе на даљину уопште, као и домети и ограничења наставе природе и друштва на даљину и указује се на могућности њеног унапређивања. |
| 1. Примјењивост и корисност резултата у теорији и пракси[[3]](#footnote-3) |
| Примјењивост и корисност ове докторске дисертације за теорију и праксу је велика. Теоријске основе дисертације су примјењиве и значајне и за стручну и за научну јавност. Практичарима могу послужити у проширивању постојећих сазнања и искустава у вези са бројним педагошким и дидактичко-методичким питањима организације, реализације и вредновања васпитно-образовних постигнућа у настави на даљину уопште и настави природе и друштва на даљину. Посебно им може послужити у јачању информатичке писмености и компетенција. Научницима може користити у промишљањима за наредна теоријска и емпиријска истраживања сличних и нових проблема, посебно у креирању нових истраживачких инструмената.  Уважавајући нова теоријска и емпиријска сазнања у овој докторској дисертацији, може се рећи да настава на даљину уопште и настава природе и друштва на даљину има значајне педагошке и дидактичко-методичке домете, који се стално могу унапређивати. Реализација наставе на даљину, за вријеме пандемије Ковид-19, није била упитна због недостатка педагошких компетенција наставника. За вријеме наставе на даљину своје информатичке компетенције и информатичку писменост усвајали су и наставници и ученици и њихови родитељи у исто вријеме. Резултати истраживања имплицирају потребу перманентног професионалног оснаживања информатичких компетенција наставника на свим нивоима образовања с циљем што лакшег савладавања техничко-технолошких проблема који могу умањити ефекте реализације наставе на даљину.  Имајући све наведено у виду, још једном се може констатовати велики допринос докторске дисертације у научном смислу. |
| 1. Начин презентовања резултата научној јавности[[4]](#footnote-4) |
| Докторска дисертација *Процјена наставника основне школе о дометима и ограничењима наставе (ППД) на даљину за вријеме пандемије Ковид-19* има научни значај за научну и стручну јавност, како у Републици Српској, тако и шире. Теоријске основе дисертације представљају нов и солидан допринос постојећој теорији о организацији наставе у специфичним условима. Конципирана методологија представља оригиналан и нов модел, који може послужити у наредним истраживањима и промишљањима у конципирању оригиналних методолошких приступа за истраживање сличних педагошких, дидактичких и методичких проблема. Утврђени резултати истраживања су импликативни и за васпитно-образовну праксу и педагошку науку значајни.  Презентација добивених резултата за научну и стручну јавност има посебан значај. Активностима презентовања дисертације кандидат се треба знатно посветити, кроз публиковање дисертације у виду научне монографије и кроз научне радове који се могу презентовати и/или публиковати на научним и стручним скуповима у зборницима и научним часописима из подручја педагогије. |
| 1. ЗАКЉУЧАК И ПРИЈЕДЛОГ[[5]](#footnote-5) |
| Након увида и вредновања, односно критичке анализе структуре, садржаја и исхода докторске дисертације кандидата Горана Аљетића, чланови Комисије констатују сљедеће:   * 1. Докторска дисертација је написана у складу са истраживачким пројектом који је Наставно-научно вијеће Педагошког факултета у Бијељини, Универзитета у Источном Сарајеву усвојило;   2. Теоријски дио докторске дисертације обухвата динстинкцију кључних појмова и анализу кључних питања значајних за теоријско расвјетљавање проблема и предмета истраживања;   3. Емпиријски дио дисертације реализован је према конципираним методолошким компонентама, правилима писања ове врсте академских радова;   4. Резултати истраживања су систематично приказани, а анализа и дискусија о истраживачким налазима су прегледне, јасне и свеобухватне;   5. Докторска дисертација је структурисана према правилима писања академских радова ове врсте, написана је прегледно и јасним стилом писања.   Према свему претходно изложеном и констатованом, Комисија позитивно оцјењује урађену докторску дисертацију *Процјена наставника основне школе о дометима и ограничењима наставе (ППД) на даљину за вријеме пандемије Ковид-19,* кандидата Горана Аљетићаи предлаже ННВ-у Педагошког факултета у Бијељини Универзитета у Источном Сарајеву да *Извјештај* о урађеној докторској дисертацији буде прихваћен и да кандидату буде одобрена одбрана исте пред Комисијом која је и оцјењивала рад. |

Бијељина, 12. децембар 2022. године

Комисија:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| 1. Др Миленко Ћурчић, *professor emeritus* – предсједник, ужа научна/умјетничка област: *Методика васпитно-образовног рада*, Педагошки факултет Бијељина Универзитета у Источном Сарајеву;   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Др Бране Микановић, редовни професор – ментор, ужа научна/умјетничка област: *Општа педагогија*, Филозофски факултет Универзитета у Бањој Луци;   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Др Драгана Радивојевић, ванредни професор – коментор, ужа научна/умјетничка област: *Методика васпитно-образовног рада*, Педагошки факултет Бијељина Универзитета у Источном Сарајеву;   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Др Сања Благданић, редовни професор – члан, ужа научна/умјетничка област: *Методика наставе природе и друштва*, Учитељски факултет Универзитета у Београду;   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Др Миланка Џиновић, ванредни професор – члан, ужа научна/умјетничка област: *Друштвено-хуманистичке науке*, Учитељски факултет Универзитета у Београду; |
|  |

Издвојено мишљење[[6]](#footnote-6):

|  |
| --- |
| 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у звању \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (НО \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, УНО \_\_\_\_\_\_\_\_\_\_\_\_\_\_\_\_\_\_\_\_\_\_, Универзитет \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Факултет\_\_\_\_\_\_\_\_\_\_\_\_\_\_\_\_\_\_ у \_\_\_\_\_\_\_\_\_\_\_\_\_\_\_\_\_\_\_\_\_\_\_, члан Комисије\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Комисија има најмање три члана од којих најмање један није у радном односу на Универзитету [↑](#footnote-ref-1)
2. Испуњеност обима и квалитета у односу на пријављену тему, нарочтио, треба да садржи: аналитички и системски прилаз у оцјењивању истраживачког постављеног предмета, циља и задатака у истраживању;испуњеност научног приказу доказивања тврдњи или претпоставки у хипотезама, са обрадом података [↑](#footnote-ref-2)
3. Истаћи посебно примјенљивост и корисност у односу на постојећа рјешења теорије и праксе [↑](#footnote-ref-3)
4. Наводе се радови докторанта у зборницима и часописима у којима су објављени (истраживачки проблеми и резултати предмета истраживања докторске дисертације) [↑](#footnote-ref-4)
5. У закључку се, поред осталог, наводи и назив квалификације коју докторант стиче одбраном тезе [↑](#footnote-ref-5)
6. Чланови комисије који се не слажу са мишљењем већине чланова комисије, обавезни су да у извештај унесу издовојено мишљење са образложењем разлога због се не слажу са мишљењем већине чланова комисије (члан комисије који је издвојио мишљење потписује се испод навода о издвојеном мишљењу) [↑](#footnote-ref-6)